Babbar magana: Kotu ta garkame jami'an zabe bayan kama su da karbar cin hanci ▷ Legit.ng
Babbar magana: Kotu ta garkame jami'an zabe bayan kama su da karbar cin hanci
4 months ago 1334 views by Sani Hamza Funtua
- Wata kotu ta garkame wasu jami'an zabe guda biyu a gidan yari har na tsawon shekaru 7 bayan da ta kamasu dumu dumu da karbar cin hanci a zaben 2015
- Kotun mai zama a Legas, ta kama Christian Nwosu da Tijjani Bashir da laifin karbar N264.8m ($730,500) daga hannun Diezani Alison-Madueke
- Wani daga cikin ma'aikatan hukumar ta INEC, Yisa Olanrewaju Adedoyin, ya amince da karbar 70m daga cikin N264.8m a wani zama da kotun ta yi a watan Mayu, 2017
Wata kotu ta garkame wasu jami'an zabe guda biyu a gidan yari har na tsawon shekaru 7 bayan da ta kamasu dumu dumu da karbar cin hanci daga tsohuwar ministar man fetur, domin tafka magudin zaben 2015.
Kotun mai zama a Legas, ta kama Christian Nwosu da Tijjani Bashir da laifin karbar N264.8m ($730,500) daga hannun Diezani Alison-Madueke.
Alison-Madueke, wacce tsohuwar hukumar OPEC ce, kuma ta rike mukamin ministar albarkatun man fetur karkashin mulkin tsohon shugaban kasa Goodluck Jonathan tun daga hawansa har sai da ya sha kaye a hannun shugaban kasa Muhammadu Buhari a zaben 2015.
KARANTA WANNAN: Ta hanyar amfani da katin zaben ne zamu iya kawo karshen siyasar Atiku - APC
Ta kasance ana tuhumarta da sama da fadi da makudan kudade, laifukan cin hanci da rashawa a nan Nigeria da kasashen ketare.
Da yake yanke hukunci ga masu laifin guda biyu wanda kuma suke aiki a hukumar zabe mai zaman kanta ta kasa INEC, mai shari'a Mohammed Idris ya ce sun aikata laifin 'cin amanar aikinsu' da kuma jawo batanci ga hukumar.
Sai dai kotu ta umurci Nwosu ya mayar da wata gonar gwamnati da wasu kadarori da ke kudancin jihar Delta da kudinsu ya kai kusan N25m da kuma tsabar kudi har N5m.
Shi kuwa Bashir, an umurce shi ya mika wata kadararsa da ke babban birnin tarayya Abuja da kudinta ya kai N27m.
Wani daga cikin ma'aikatan hukumar ta INEC, Yisa Olanrewaju Adedoyin, ya amince da karbar 70m daga cikin N264.8m a wani zama da kotun ta yi a watan Mayu, 2017.
Wannan ne ya sa kotun ta bukaci ya biya fansar N10m da kuma mayar da wata kadara ga hukumar yaki da cin hanci da rashawa, INEC.
Idan kuna da wata shawara ko bukatar bamu labari, Tuntube mu a: labaranhausa@corp.legit.n
Top 100 richest people in the world Mikel Obi net worth Ankara long gown pictures Top 10 richest artist in Nigeria Richest Nigeria musician
33 minutes ago 596 views
Harin Offa: Bindigogi 21 yan fashin suka sace daga caji-ofis kafin harin, shaida ya fadi wa kotu